**Sajószöged Község Önkormányzata Képviselő-testületének**

**…/2018(…) önkormányzati rendelete**

**a pénzben és természetben nyújtható szociális ellátásokról**

Sajószöged Község Önkormányzata Képviselő-testülete a szociális igazgatásról és szociális ellátásokról szóló 1993. évi III. törvény (a továbbiakban: Szt.), 1.§ (2) bekezdésében, 10. §.(1) bekezdésében,, 25.§.(3) bekezdés b) pontjában, 26.§-ában, 32.§.(3) bekezdésében, 45.§.(1) bekezdésében, 48. §-ában 58/B.§ (2) bekezdésében, 62.§ (2) bekezdésében, 92.§.(1)-(2) bekezdéseiben és a 132.§ (4) bekezdés d) és g) pontjában kapott felhatalmazás alapján, az Szt. 2.§-ában meghatározott feladatkörében eljárva a Szociális és Egészségügyi Bizottság véleményének kikérésével a következőket rendeli el:

1. **A rendelet célja**

1.§ (1) A rendelet célja, hogy a szociális biztonság megteremtése és megőrzése érdekében a község költségvetési teherbíró képességének figyelembevételével meghatározza a pénzben és természetben nyújtható szociális ellátások helyi formáit, igénybevételük szabályait és az ellátásokra való jogosultság feltételeit.

(2) A szociális ellátást az önkormányzat az állampolgároknak önmagukért és családjukért viselt felelősségét is figyelembe véve biztosítja. Ennek érdekében az eljárás során vizsgálja a kérelmezők magatartását, felelősségét a megélhetési nehézségek kialakulásában, illetve a hozzátartozók tartási képességét.

1. **A rendelet hatálya**

2.§ A rendelet hatálya kiterjed a Szt. 3.§ (1)-(3) bekezdéseiben, valamint az Szt. 7.§ (1) bekezdésében meghatározott, Sajószöged község közigazgatási területén élő személyekre.

1. **Eljárási rendelkezések**

3.§ (1)A szociális támogatás iránti kérelmeket és a jövedelemnyilatkozatot a Polgármesteri Hivatalhoz kell benyújtani, melyek tartalmát a támogatás fajtájához igazodóan a pénzbeli és természetbeni szociális ellátások igénylésének és megállapításának, valamint folyósításának részletes szabályairól szóló 63/2006.(III.27.) Korm. rendelet mellékletei, valamint e rendelet *1. melléklete* határozza meg.

(2) Az egyéb nem havi rendszeres jövedelem igazolására a kérelmező nyilatkozatát kell elfogadni.

(3) A kérelmek elbírálásához a kérelmező lakásán a Polgármesteri Hivatal környezettanulmányt végezhet. Amennyiben a kérelmező az ezzel kapcsolatos együttműködést megtagadja, a kérelmet el kell utasítani.

**4. Szociálpolitikai Kerekasztal**

4.§ Az önkormányzat helyi szociálpolitikai kerekasztalt hoz létre, különösen a szolgáltatás tervezési koncepcióban meghatározott feladatok megvalósulásának, végrehajtásának folyamatos figyelemmel kísérésére.

A helyi szociálpolitikai kerekasztal évente legalább egy alkalommal ülést tart.

5.§ A Szociálpolitikai Kerekasztal tagjai:

1. polgármester
2. ÁMK igazgató
3. védőnő
4. gyermekjóléti szolgálat családsegítő
5. Szociális és Egészségügyi Bizottság elnöke
6. Polgármesteri Hivatal szociális ügyintézői
7. Sajószögedi Kölcsey Ferenc Körzeti Általános Iskola és Alapfokú Művészeti Iskola igazgatója által delegált személy.

6.§(1) A Szociálpolitikai Kerekasztal ülését a polgármester hívja össze és vezeti.

(2) A Szociálpolitikai Kerekasztal akkor határozatképes, ha a tagok több mint fele jelen van.

(3) A Szociálpolitikai Kerekasztal ülései nyilvánosak.

(4) A Szociálpolitikai Kerekasztal működésével kapcsolatos szervezési és ügyviteli

feladatok ellátásáról a Polgármesteri Hivatal gondoskodik.

**5. Települési támogatás**

7.§ (1) A jegyző a lakhatáshoz kapcsolódó rendszeres kiadások viseléséhez a szociálisan rászoruló személy részére települési támogatást állapíthat meg egy éves időtartamra egy összegben, ha a kérelmező által életvitelszerűen használt épület fő rendeltetés szerinti jellege lakóház.

(2) A települési támogatásra való jogosultság elbírálásakor az Szt. 38.-39.§-ainak 2015. február 28.-án hatályos rendelkezéseit kell értelemszerűen alkalmazni a következő eltérésekkel:

a) a támogatás éves összege nem lehet kevesebb mint 18 000 forint és nem lehet több mint 60 000 forint,

b) a támogatás összegének kiszámításánál az Szt. 2015. február 28.-án hatályos 38.§ (6) bekezdés a) pontja nem alkalmazható,

c) a támogatás készpénzben nem nyújtható,

d) a támogatást a Sajószögedi Polgármesteri Hivatal pénzügyi csoportja havonta utólag utalja a jogosultságot megállapító határozatban szereplő közszolgáltatónak, pénzintézetnek.

**6. Rendkívüli települési támogatás**

8.§ (1) Jövedelmi helyzet vizsgálata nélkül rendkívüli települési támogatás illeti meg a kérelmezőt, ha önhibáján kívül krízis helyzetbe került, különösen

a) egy hónapot meghaladó kórházi kezelése,

b) egyenes ági rokon számlával igazolt temetési költségeinek viselése,

c) lakásában bekövetkezett, a lakhatását veszélyeztető elemi kár

miatt.

(2) Az (1) bekezdésben foglaltakon túl, a Gyermekjóléti Szolgálat családgondozójának vagy a védőnőnek ajánlása alapján rendkívüli települési támogatásra jogosult a várandós anya és a halmozottan hátrányos helyzetű gyermekét iskolába írató szülő.

(3) Rendkívüli települési támogatás három hónap időtartamra havi rendszerességgel is adható.

(4) A Rendkívüli települési támogatás összege

a) az (1) bekezdés a, -b, pontjai és a (2) bekezdés esetében maximum 10 000 forint,

b) az (1) bekezdés c) pontja esetében maximum 100 000 forint,

c) a (3) bekezdés esetében maximum 27 000 forint.

(5) Rendkívüli települési támogatást egy igénylő részére évente két alkalommal lehet megállapítani.

(6) A települési támogatás felhasználását a támogatás folyósítását követő harminc napon belül a Szociális és Egészségügyi Bizottság ellenőrzi, mely során környezettanulmányt végezhet, számlákat kérhet be.

9.§ A polgármester az előre nem látható okból krízishelyzetbe került, időszakosan létfenntartási gonddal küzdő személyek részére pénzbeli vagy természetbeni rendkívüli települési támogatást állapíthat meg abban az esetben, ha az intézkedés a krízishelyzet elhárítása érdekében nem halogatható.

10.§ (1) Szociális célú tűzifa támogatásban részesíthető az a személy, akinek a háztartásában az egy főre számított havi jövedelem nem haladja meg a mindenkori öregségi nyugdíj legkisebb összegének 300%-át, egyedül élő esetén annak 400%-át.

(2) A támogatás elbírálásakor előnyt élvez a kérelmező, ha

a) a szociális igazgatásról és szociális ellátásokról szóló törvény szerinti aktív korúak ellátására, időskorúak járadékára, természetbeni vagy pénzbeli formában történő települési támogatásra, különösen a 8.§ (1) bekezdése szerint támogatásra jogosult.

b) a gyermekek védelméről és a gyámügyi igazgatásról szóló törvényben szabályozott halmozottan hátrányos helyzetű gyermeket nevel.

(3) A támogatás odaítéléséről a Szociális és Egészségügyi Bizottság (a továbbiakban: Bizottság) dönt az elnyert szociális célú tűzifa-mennyiség erejéig.

(4) A Bizottság háztartásonként legfeljebb 2 m3 tűzifát biztosít a kérelmezőknek.

(5) Az Önkormányzat a szociális tűzifában részesülőtől ellenszolgáltatást nem kér.

**7. Köztemetés**

11. § A köztemetést az Szt. 48. §-ában foglaltak szerint biztosítja az Önkormányzat

**8. Személyes gondoskodást nyújtó**

**alapszolgáltatások**

12.§ (1) Az alapszolgáltatások formái:

a.) étkeztetés

b.) házi segítségnyújtás

c.) családsegítés.

1. Az (1) bekezdésében foglalt szolgáltatásokat az Önkormányzat szakfeladaton működteti.
2. A polgármester az étkeztetés, illetve házi segítségnyújtás ellátás megkezdésekor az igénylővel, vagy annak törvényes képviselőjével az Szt.-ben foglaltak szerint megállapodást köt.
3. **Étkeztetés**

13.§ (1) Az étkeztetés igénybevételéért térítési díjat kell megállapítani, amit évente felül kell vizsgálni. A Képviselő-testület külön rendeletében határozza meg a fizetendő térítési díjakat, a kedvezmények mértékét.

(2) A személyes gondoskodást nyújtó szociális alapellátás keretében biztosított szolgáltatás személyi térítési díjának megállapításánál az ellátást igénybe vevő rendszeres havi jövedelmét kell figyelembe venni.

(3) Azonnali intézkedést igénylő esetben a polgármester külön eljárás nélkül nyújt ellátást a rászorulónak, ha annak élete, testi épsége veszélyeztetve van.

(4) Az étkeztetés alapszolgáltatás igénybevétele szempontjából szociálisan rászorultak azok,

akiknek a jövedelme nem haladja meg a mindenkori minimálbér ötszörösét.

1. **Házi segítségnyújtás**

14.§ (1) Házi segítségnyújtás kizárólag az Szt-ben meghatározott feltételekkel nyújtható. A házi segítségnyújtás keretében szociális segítést vagy – a szociális segítés tevékenységeit is magába foglaló – személyi gondozást kell nyújtani.

1. **Család-és gyermekjóléti szolgálat**

15.§ A családsegítést az Szt. 64. §-ában foglaltak szerint biztosítja az Önkormányzat.

1. **Záró rendelkezések**

16.§(1) Ez a rendelet 2018. szeptember 01-jén lép hatályba.

(2) Hatályát veszti Sajószöged Község Önkormányzata Képviselő-testületületének apénzben és természetben nyújtható szociális ellátásokról szociális ellátások helyi szabályairól szóló 4/2011.(II.24.) önkormányzati rendelet.

k.m.f.

dr. Gulyás Mihály sk. dr. Boros István sk.

polgármester címzetes főjegyző

*.*

*1. melléklet*

*a pénzben és természetben nyújtható szociális ellátásokról szóló*

*…………………………….önkormányzati rendelethez*

Sajószögedi Polgármesteri Hivatal Ügyirat száma:

3599 Sajószöged, Ady E. út 71.

***JÖVEDELEM-NYILATKOZAT***

*A) Személyi adatok*

|  |  |  |
| --- | --- | --- |
| **1.** | **Az ellátást igénylő neve: …………………………………………………………** | |
|  | **Születési név: ……………………………………………………………………** | |
| **2.** | **Az ellátást igénylő bejelentett lakóhelye:** | |
|  | **……………………………………………………………** | |
| **3.** | **Az ellátást igénylő tartózkodási helye:** | |
|  | **………………………………………………………………………………………** | |
| **4.** | **Ha az ellátást igénylő nem cselekvőképes, a törvényes képviselő neve:**  **………………………………………………………………………………………** | |
| **5.** | **A törvényes képviselő bejelentett lakóhelye, elérhetősége:** | |
|  | **…………………………………………………………………………………** | |
| **6.** | **Az igénylővel egy háztartásban élő közeli hozzátartozók száma: ............. fő.** | |
| **7.** | **A 6. pontban szereplő közeli hozzátartozók neve:** | |
|  | **a)** | **…………………………………………………………………………………** |
|  | **b)** | **…………………………………………………………………………………** |
|  | **c)** | **…………………………………………………………………………………** |
|  | **d)** | **…………………………………………………………………………………** |
|  | **e)** | **………………………………………………………………………………….** |

*B) Jövedelmi adatok*

**Forintban**

|  |  |  |  |  |  |  |
| --- | --- | --- | --- | --- | --- | --- |
| **A jövedelmek típusai** | **Kérelmező**  **jövedelme** | **Közeli hozzátartozók jövedelme** | | | | **Összesen:** |
|  |  | a.) | b.) | c.) | d.) |  |
| 1./ **Munkaviszonyból és** **más** foglalkoztatási jogviszonyból származó jövedelem  - Ebből közfoglalkoztatásból  származó jövedelem |  |  |  |  |  |  |
| 2./ **Társas és egyéni**  **vállalkozásból**, őstermelői, illetve szellemi és más önálló tevékenységből származó jövedelem, stb. |  |  |  |  |  |  |
| 3./ **Nyugellátás, és** **egyéb** nyugdíjszerű rendszeres szociális ellátások |  |  |  |  |  |  |
| 4./ **Táppénz, gyermekgondozási támogatások** (GYED, GYES, GYET, családi pótlék, gyermektartásdíj stb.) |  |  |  |  |  |  |
| 5./ **Önkormányzat, járási hivatal és munkaügyi szervek** által folyósított ellátások (ápolási díj, álláskeresési járadék, aktív korúak ellátása, stb.) |  |  |  |  |  |  |
| 6./ **Egyéb** (pl. ösztöndíj, értékpapírból származó jövedelem, ingatlan vagy ingó vagyontárgyak átruházásából, föld bérbeadásából származó jövedelem, kis összegű kifizetések stb.) |  |  |  |  |  |  |
| **7./ Összes bruttó jövedelem** |  |  |  |  |  |  |
| 8./ Személyi jövedelemadó vagy előleg összege |  |  |  |  |  |  |
| 9./ Egészségbiztosítási és nyugdíjjárulék összege |  |  |  |  |  |  |
| 10./ Munkavállalói járulék összege |  |  |  |  |  |  |
| **11./ A család havi nettó**  **jövedelme összesen**  **[7-(8+9+10)]** |  |  |  |  |  |  |

Egy főre jutó havi családi nettó jövedelem: ..................................... Ft/hó.

**Büntetőjogi felelősségem tudatában kijelentem, hogy a NYILATKOZAT-ban közölt adatok a valóságnak megfelelnek.**

**Tudomásul veszem, hogy a NYILATKOZAT-ban közölt adatok valódiságát a Szociális igazgatásról és szociális ellátásokról szóló 1993. évi III. törvény 10. §-a alapján az önkormányzat a fővárosi, a megyei NAV útján ellenőrizheti.**

**Dátum: ..................................................**

..........................................................

az ellátást igénylő,   
 vagy törvényes képviselőjének aláírása

...........................................................

cselekvőképes hozzátartozók aláírása

*KITÖLTÉSI UTASÍTÁS*

1. Bejelentett lakóhely címeként a személyi igazolványban vagy lakcímkártyában szereplő lakóhely, illetve több lakóhely esetén az állandó lakóhely címét kell feltüntetni.

2. Közeli hozzátartozók:

*a)* a házastárs, az élettárs,

*b)* a húszévesnél fiatalabb, önálló keresettel nem rendelkező; a huszonhárom évesnél fiatalabb, önálló keresettel nem rendelkező, nappali oktatás munkarendje szerint tanulmányokat folytató; a huszonöt évesnél fiatalabb, önálló keresettel nem rendelkező, felsőoktatási intézmény nappali tagozatán tanulmányokat folytató; valamint korhatárra való tekintet nélkül a tartósan beteg, illetve a testi, érzékszervi, értelmi, beszéd- vagy más fogyatékos vér szerinti, örökbe fogadott, illetve nevelt gyermek,

*c)* a 18. életévet be nem töltött gyermek vonatkozásában a vér szerinti és az örökbe fogadó szülő, illetve a szülő házastársa vagy élettársa.

3. Az egy háztartásban élő közeli hozzátartozók jövedelmét hozzátartozók szerint kell feltüntetni.

4.A jövedelem típusai:

4.1. Munkaviszonyból és más foglalkoztatási viszonyból származó jövedelem: különösen a munkaviszonyban, közalkalmazotti, közszolgálati, kormányzati szolgálati, állami szolgálati jogviszonyban, bírósági, ügyészségi, igazságügyi szolgálati jogviszonyban, honvédség, rendvédelmi feladatokat ellátó szervek hivatásos és szerződéses szolgálati jogviszonyában folytatott munkavégzésre irányuló tevékenységből, továbbá szövetkezet tagjaként folytatott - személyes közreműködést igénylő - tevékenységből származó jövedelem.

4.2. Társas és egyéni vállalkozásból, őstermelői, illetve szellemi és más önálló tevékenységből származó jövedelem: itt kell feltüntetni a jogdíjat, továbbá a bérbeadó, a választott könyvvizsgáló tevékenységéből származó jövedelmet, a gazdasági társaság magánszemély tagja által külön szerződés szerint teljesített mellékszolgáltatást.

4.3. Nyugellátás és egyéb nyugdíjszerű rendszeres szociális ellátások: öregségi, özvegyi és szülői nyugdíj, árvaellátás, baleseti hozzátartozói nyugellátások, korhatár előtti ellátás, szolgálati járandóság, a táncművészeti életjáradék, az átmeneti bányászjáradék, rokkantsági ellátás, rehabilitációs ellátás, bányász dolgozók egészségkárosodási járadéka, rokkantsági járadék, rehabilitációs járadék, politikai rehabilitációs ellátások, házastársi pótlék, házastárs után járó jövedelempótlék, közszolgálati járadék.

4.4. Táppénz, gyermekgondozási támogatások: táppénz, terhességi-gyermekágyi segély, csecsemőgondozási díj, csecsemőgondozási díj, gyermekgondozási díj, gyermekgondozást segítő ellátás, gyermekgondozási segély, gyermeknevelési támogatás, családi pótlék, gyermektartásdíj.

4.5. Önkormányzat, járási hivatal és munkaügyi szervek által folyósított ellátások: különösen az időskorúak járadéka, az egészségkárosodási és gyermekfelügyeleti támogatás, a foglalkoztatást helyettesítő támogatás, az ápolási díj; munkanélküli járadék, álláskeresési járadék, álláskeresési segély, képzési támogatásként folyósított keresetpótló juttatás.

4.6. Egyéb jövedelem: például az ösztöndíj, szakképzéssel összefüggő pénzbeli juttatások, a felzárkózást elősegítő megélhetési támogatás, a nevelőszülői díj, szociális gondozói díj, végkielégítés és állampapírból származó jövedelem, ingatlan és ingó tárgyak értékesítéséből, vagyoni értékű jog átruházásából származó jövedelem, életjáradékból, föld és más ingatlan bérbeadásából származó jövedelem, illetve minden olyan jövedelem, amely az előző sorokban nem került feltüntetésre.

4.7. A jövedelemről - a családtámogatási törvény szerint folyósított családtámogatási ellátás, vagy a fogyatékossági támogatás kivételével - a kérelemhez mellékelni kell a jövedelem típusának megfelelő iratot vagy annak másolatát.

5.A havi jövedelem kiszámításakor

- a rendszeres jövedelem esetén a kérelem benyújtását megelőző hónap alatt,

- a nem rendszeres jövedelem, illetve vállalkozásból, őstermelésből származó jövedelem esetén a kérelem benyújtását megelőző tizenkét hónap alatt kapott összeg egy havi átlagát kell együttesen figyelembe venni.

5.1. A jövedelemszámításnál figyelmen kívül kell hagyni a közfoglalkoztatásból származó havi jövedelemnek a foglalkoztatást helyettesítő támogatás összegét meghaladó részét.

6. Nem minősül jövedelemnek, így jövedelemként nem kell feltüntetni a rendkívüli települési támogatást, a lakásfenntartási támogatást, az adósságcsökkentési támogatást, valamint a lakhatáshoz kapcsolódó rendszeres kiadások viseléséhez, a gyógyszerkiadások viseléséhez és a lakhatási kiadásokhoz kapcsolódó hátralékot felhalmozó személyek részére nyújtott települési támogatást, a rendszeres gyermekvédelmi kedvezmény keretében nyújtott támogatást és az a melletti pótlékot, a nevelőszülők számára fizetett nevelési díjat és külön ellátmányt, az anyasági támogatást, a tizenharmadik havi nyugdíjat, a szépkorúak jubileumi juttatását, a súlyos mozgáskorlátozott személyek pénzbeli közlekedési kedvezményeit, a vakok személyi járadékát és a fogyatékossági támogatást, a fogadó szervezet által az önkéntesnek külön törvény alapján biztosított juttatást, az alkalmi munkavállalói könyvvel történő munkavégzés, az egyszerűsített foglalkoztatás, valamint az adórendszeren kívüli keresettel járó háztartási munka havi ellenértékét, a házi segítségnyújtás keretében társadalmi gondozásért kapott tiszteletdíjat, az energiafelhasználáshoz nyújtott támogatást. Nem minősül továbbá jövedelemnek a szociális szövetkezet (ide nem értve az iskolaszövetkezetet) tagja által a szövetkezetben végzett tevékenység ellenértékeként megszerzett, a személyi jövedelemadóról szóló törvény alapján adómentes bevétel, az életvitelszerűen lakott ingatlan eladása, valamint az életvitelszerűen lakott ingatlanon fennálló vagyoni értékű jog átruházása esetén az eladott ingatlan, illetve átruházott vagyoni értékű jog ellenértékének azon része, amelyből az eladást vagy átruházást követő egy éven belül az eladó vagy átruházó saját, vagy közeli hozzátartozója életvitelszerű, tényleges lakhatásának célját szolgáló ingatlan vagy vagyoni értékű jog vásárlására kerül sor, valamint az elengedett tartozás, illetve a megszűnt kötelezettség, ha a tartozás elengedésére vagy a kötelezettség megszűnésére a természetes személyek adósságrendezési eljárásában, továbbá közüzemi szolgáltatás szolgáltatója, illetve pénzügyi intézmény által, az adós megélhetését veszélyeztető szociális helyzete miatt került sor.

7. Az egy főre jutó havi nettó családi jövedelem a havi családi összjövedelem osztva a közeli hozzátartozók számával.

8. A jövedelemnyilatkozatot a kérelmező mellett az érintett közeli hozzátartozóknak is alá kell írniuk. Ha az ellátást igénylő vagy annak közeli hozzátartozója nem cselekvőképes, helyette a törvényes képviselője jogosult az aláírásra.